section_heading: Uzroci
paragraph_text: Državna televizija Srbije je nekoliko tjedana prije mitinga optužila najveću srpsku oporbenu stranku - Srpski pokret obnove Vuka Draškovića - da radi protiv interesa Srbije i da je bliska ustaškim krugovima. Na ovu vijest, SPO je zahtijevao ostavku vodećih ljudi srpske televizije. Međutim, to se nije dogodilo. A sam Milošević odbio je razgovarati s oporbenim čelnicima. Naljućen ovim, Drašković je za 9. ožujak u centru Beograda zakazao središnji skup i pozvao građane da u što većem broju dođu.